dh-unibe/image-text_koenigsfelden-charters-post-1500 huggingface dataset:
Ich, Elisabeth ✳ von Lanndenberg, ✳ des edlenn, ✳ straͤnngenn ✳ herrenn Abrechtenns von der Britten Landenberg, ritters,
eliche tochter, ✳ thuͤn kundt ✳ unnd zewùssenn allermencklichem, ✳ als ich dann ussz sundrenn ursachenn, ✳ mich darzuͦ bewegennd, ✳ in den willenn kommēn bin, ✳ mich von dem gotzhussz Kùngsfeldenn zefuͤgenn ✳ unnd den waͤltlichen stàtt
anzuͤnemmēn. ✳ dahar sich nun begaͤbenn, ✳ das mit mir ✳ des guͦts halb, ✳ so ich an barem geltt, ✳ kleidernn ✳ unnd
kleinettern̄, ✳ ouch in libdinngs wisz ✳ in soͤlich gotzhusz gebraucht, ✳ sölicher gestaltt verkommen ist ✳ dàmit mich
wol benuͤgt. ✳ harum̄b mich dàrgaͤgenn ✳ schuldigenn pflichtenn nàch ✳ zuͤ erzoͤugenn, ✳ so sag unnd laussenn
ich ✳ das obbemeldt gotzhussz, ✳ ouch des castenvoͤgtt, ✳ verwaltter ✳ unnd inhaber unnd dero nachkommen ✳ fùr
mich ✳ unnd mine erbenn ✳ unnd alle die, so disz sach mag beruͤrenn, ✳ obbemelts mins zuͤ gebrauchten guͦts, ✳ libdings,
ouch kleidernn unnd kleinetternn halb ✳ quitt, ✳ ledig ✳ unnd lòssz. ✳ also ✳ unnd der manssenn, ✳ das sy darum̄b ✳ jetz
unnd hienach ✳ gantz geruͤwigett ✳ unnd unersuͤcht sin ✳ unnd belibenn, ✳ ouch ich dahar ✳ an dasselb gotzhus ✳ dhein witter
vordrnn̄g, ✳ anspràch ✳ nach geraͤchtikeitt ✳ habenn ✳ nàch fùrnaͤmmēn, ✳ sunder dasseb gotzhus ✳ min ✳ unnd der minen halb
inallweg ✳ unbeladenn ✳ unnd unangevochtenn soͤlle belibenn ✳ ungehindrett des alles ✳ so ich darwider ✳ zuͤ hilff ✳ schirm und
hanndthabung ✳ bruchenn, ✳ dàmit ich das obbemeldt gotzhusz ✳ oder jemand von minet waͤgenn ✳ unruͤwigenn ✳ unnd anspraͤchenn moͤchtenn, ✳ dann ich mich ✳ fùr mich ✳ unnd die minen ✳ desselbenn, ✳ ouch aller fùnd uszzùg ✳ unnd gevaͤrdenn,
dispensationen, ✳ ouch geistlicher ✳ unnd waͤltlicher frignn̄g ✳ unnd fùrsaͤchnn̄g, ✳ wie ✳ oder ussz was grunds ✳ die uszgebràcht
unnd erlanngtt moͤchtenn werdenn, ✳ unnd besunder ouch des rechtenn, ✳ so ein gmeine verzichnn̄g ✳ àn vorganng
einer sunderbarnn ✳ als unnùtz widerspricht ✳ entzigenn ✳ unnd begaͤbenn hab, ✳ alles in uffrechtenn, guͤttenn trùwen
unnd namlich mit hannd ✳ unnd gewalt miner frùndtschafft ✳ gehanndlet ✳ unnd volzogenn. ✳ das ouch wir, Goͤtthartt ✳ unnd Michell ✳ von der Breittenn Lanndenberg, ✳ innamen unnser bruͦders ✳ unnd herrēn vatters ✳ bekennē,
sölicher gstalt beschaͤchenn ✳ unnd disz alles ✳ mit unnserm gunst, ✳ wùssenn ✳ unnd willenn ✳ beschlossenn sin, ✳ unnd haben
ouch dem allen zuͤ bestannd ✳ unnd guͤtter sicherheitt ✳ uff bittlich ersuͦchenn ✳ der obbemeldttenn fròwenn
Elisabettenn ✳ unnd Michels von Landenberg, ✳ miner liebenn basenn ✳ unnd vettrens, ✳ unnd sunders innamen mines bruͤders, obbemeldt, ✳ ich, gemeldtter Goͤtthart von Landenberg, ✳ disernn brieff ✳ mit minem anhangendenn sigell verwartt, ✳ uffrichtenn ✳ mir ✳ unnd minen erbenn ✳
✳ nit ✳
àn schadenn ✳ unnd zuͤ handen des beruͤrtt₎
gotzhussz Kùngsfeldenn geben laussenn, ✳ beschaͤchenn uff samstag naͤchst nàch Othmary, ✳ von Cristy,
unnsers herrenn, geburtt zaltt fùnffzaͤchennhundertt zwaͤntzig unnd fùnff jàr.
927 1
Elysabetta von Landenberg verschribung ꝫcꝭ
1525 , November 18 .
F. Aargau
Samst: nach Othmari
1524 .
✳